တအောင်း(ပလောင်)အမျိုးသားပါတီ

တအောင်း (ပလောင်) အမျိုးသားပါတီ (; အတိုကောက် TNP) သည် မြန်မာနိုင်ငံရှိ နိုင်ငံရေးပါတီဟောင်း တစ်ခုဖြစ်သည်။ 

 သမိုင်း 
၂၀၂၂ ခုနှစ်၊ ဇန်နဝါရီလ ၁၀ ရက်နေ့တွင် အသက် ၃၉ နှစ်အရွယ် TNP ပါတီ၏ မိုင်းကိုင်မြို့နယ်ဥက္ကဋ္ဌ  ဦးမိုင်းနုမ်ဟန်၊ အသက် ၂၆ နှစ်အရွယ် ဇနီးဖြစ်သူနှင့် ၇ လအရွယ် သမီးဖြစ်သူတို့သည် ကားတိုက်ခံရ၍ ကွယ်လွန်သွားသော မိခင်၏ အသုဘမှအပြန်တွင် မိုင်းကိုင်မြို့နယ် တုံလောကျေးရွာအထွက်ရှိ ရှမ်းပြည်တပ်မတော် (RCSS) ၏ စစ်ဆေးရေးဂိတ်တွင် ဖမ်းဆီးခံခဲ့ရသည်။ ဖမ်းဆီးခံရပြီးနောက် တုံလောကျေးရွာအုပ်စု ပန်ပွဲကျေးရွာနှင့် ၇ မိုင်ခန့် ကွာဝေးသော တောတွင်းရှိ တွင်းကြီးတစ်ခုထဲတွင် ပစ်သတ်ခံခဲ့သည်။

 ရွေးကောက်ပွဲ ဝင်ပြိုင်မှု 
ပါတီကို ၂၀၁၀ ခုနှစ် မေလ ၂၄ ရက်နေ့တွင် တည်ထောင်ခဲ့ပြီး ၂၀၁၀ ခုနှစ် အထွေထွေ ရွေးကောက်ပွဲတွင် ဝင်ရောက်ယှဉ်ပြိုင်ခဲ့သည်။ ၂၀၁၂ ခုနှစ် ကြားဖြတ်ရွေးကောက်ပွဲကိုမူ ဝင်ရောက်ယှဉ်ပြိုင်ခြင်း မရှိခဲ့ပေ။ ပါတီဝင်အရေအတွက် ၁၅၅၇၇ ဦးရှိပြီး ၂၀၁၅ ခုနှစ် အထွေထွေ ရွေးကောက်ပွဲတွင် ပြည်သူ့လွှတ်တော် ၈ နေရာ၊ အမျိုးသားလွှတ်တော် ၃ နေရာ၊ ပြည်နယ်လွှတ်တော် ၁၇ နေရာတို့တွင် ပါဝင်ယှဉ်ပြိုင်ခဲ့သည်။

 ပယ်ဖျက်ခြင်း 
တအောင်း(ပလောင်)အမျိုးသားပါတီအား ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ  ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။

 ကိုးကား 

ကဏ္ဍ:မြန်မာ နိုင်ငံရေးပါတီဟောင်းများ